Blyplek – Tief 'Speech'
Posted byTief June 3, 2019 June 5, 2019 Posted inOpinies, reis, resensiesTags:accomadation, b&b, durban, hotels, kzn, lodges, mbombela riebeeckstad, nelspruit, reviews, self catering, tourism, welkom
Ek hoop dinge gaan nog wel? Kan julle glo ons trek al by Junie-maand? Die jaar is al amper halfpad verby.
Die Comrades-maraton is op hande en die boere is besig om te stroop. Ek hoop albei gevalle sal ŉ suksesvolle einde hê.
Ek gaan vandag vir julle vier kort resensies van akkommodasie-plekke gee. Hulle is reg-oor die land geleë.
Addres: 156 Craib-laan, Riebeeckstad, Welkom, 9459
Telefoon: 057 388 3188
As jy ooit in die Welkom area vir besigheid is, vir jou skoonfamilie kom kuier en liewers nie onder dieselfde dak as hulle wil slaap nie of as jy slaapplek soek as jy NAMPO toe gaan (daardie tyd van die jaar is slaapplek skaarser as reën in Noord-Kaap) oorweeg gerus hierdie plek.
Dit is skoon en netjies
Daar is 14 kamers wat elkeen 2 mense kan bevat. Dan is daar ook ŉ suite vir die pasgetroudes en ŉ familie kamer vir families met klein kinders
Kamers het elkeen ŉ en-suite badkamer en koffie maak toerusting
Daar is braaiplek
Daar is ŉ swembad om lekker af te koel in die somer
Ontbyt word bedien. Niks fancy nie, maar heel voldoende.
Daar is veilige parkeerplek
Die Voorslag Familie Restaurant is net langsaan om lekker te eet. Ek kan hulle Baskets voorskryf. Die kroeg is ook daar om aan ŉ glasie te teug.
Ek gee die plek 7 uit 10. Julle ken my mos. Ek gee nie volpunte nie. Hiers my griewe
Die plek is nie rolstoelvriendelik nie
My matras was nie juis vriendelik onder my rug nie
As jy Innibos toe wil gaan of oppad Wildtuin toe is en iewers wil oornag dan stel ek hierdie plek voor. Hy is geleë op die R40 tussen Nelspruit en Witrivier.
Mense bly hier oor. Daar is woon-eenhede van verskillende grotes. Ontbyt word bedien. Troues en funksies word hier gehou. Die geboue smelt so mooi saam met die natuur.
ŉ mini-gholf baan
ŉ klein dieretuin met o.a hase en alpakas
wild wat rondloop
Volg die bo-geplaasde skakel en kyk wat hierdie plek nog het om te bied
Ek gee hom 8 uit 10. Julle weet ek gee nie volpunte nie. Ek trek ook ŉ punt af omdat daar net trappe by die wooneenhede is en nie ŉ ramp nie.
Dit is in Nelspruit op die walle van die Krokodil-rivier geleë. Dit is ŉ klomp selfsorgwoonstelle. Ek en my familie kom al baie jare hierna toe. Die woonstelle is van verskillende grotes. Safubi is naby aan alles.
Ek is baie lief vir Safubi. Ek onthou toe dit net ŉ karavaan-park vas. Die apies het in groot trope hiergebly. Toe breek die 2010 sokkerkoors uit en hulle begin te bou.
Die selfsorgeenhede is mooi uiteengesit. Hulle is volledig gemeubileerd. Alles wat jy kort is daar. Alles is skoon en op sy plek. Die bestuur is altyd baie toegemoedkomend. Ek kry altyd ŉ eenheid op die grondvloer.
Veiligheid is verseker. Die eenhede het DSTV, ŉ lugverkoeler, skoon handoeke en ŉ klomp ander luukshede.
Ek gee hom 9 uit 10. Julle weet ek gee nie volpunte nie.
Hierdie is nog altyd my gunsteling hotel in Durban om in te bly. Dit is volgens my ŉ beter plek as iewers in Umhlanga of Balito.
Dit is op die strandfront
Die mooi see-uitsig
Ek kry die hele gevoel van Durban op die Marine Parade
Flink diens en pligsgetroue personeel
Dit is naby aan alles soos Kings Park, Moses Mahbida Stadion en Ushaka Marine World
Hier is ŉ swembad en ŉ gym
Heerlike kos word bedien
Veiligheid word verseker
Hysbakke wat werk
Alles is rolstoel-vriendelik. Die kamers het lekker beweegruimtes
Ek gee vir hierdie Garden Court 8.5. Ek trek ŉ halwe punt af omdat daar toegelaat word dat gaste parkeer op die parkeerplek wat gererveer is vir motors wat mense in rolstoele moet rondkarwei.
Al hierdie blyplekke se pryse verskil maar van plek tot plek. Vind uit as jy een van hulle oorweeg om in te bly.
Ek hoop ek kon julle so ŉ bietjie help.